बिहार निवासी मधुसुदन ने जगाधरी सदर पुलिस को शिकायत दी है कि वह पंजाब प्लाइवुड कुराली में रहता है। उसका भाई उपेंद्र और रितेश भी वहीं पर काम करते हैं। उपेंद्र रिश्तेदार कामेश्वर सिंह से गांव मुकारमपुर में मिलने गया था। वह वहां से नहीं लौटा। उन्होंने उसकी तलाश शुरू की। कामेश्वर ने बताया कि उपेंद्र अपनी बाइक पर शाम के समय वापस चला गया था।रात भर वे उसे तलाशते रहे। अगले दिन उन्हें पता चला कि एक युवक पंजेटों के पास सड़क किनारे पड़ा है। वहां पर जाकर देखा कि उसके भाई का शव पड़ा था। वहीं बाइक भी टूटी हुई वहीं पर पड़ी थी। उन्हें शक है कि किसी वाहन चालक ने उनके भाई की बाइक को टक्कर मारी। इससे वे घायल हो गए और वहीं पर उनकी मौत हो गई। पुलिस सूचना मिलते ही मौके पर पहुंची और शव को कब्जे में लिया। पुलिस ने शव का पोस्टमार्टम करा परिजनों को सौंप दिया है।